লিন্ডন এমসলি

ডেভিড লিন্ডন এমসলি এফআরএসসি (জন্ম ২৯ নভেম্বর ১৯৬৪) একজন ব্রিটিশ রসায়নবিদ। তিনি সলিড-স্টেট নিউক্লিয়ার ম্যাগনেটিক রেজোন্যান্স বিষয়ে বিশেষজ্ঞ এবং ইকোলে পলিটেকনিক ফেডারেল ডি লুসান-এর একজন অধ্যাপক।  তাঁকে ২০১২ সালে ফরাসি একাডেমি দে সায়ান্স-এর চার্লস-লিওপোল্ড মায়ের মহা পুরস্কার এবং ২০১৫ সালে রয়্যাল সোসাইটি অব কেমিস্ট্রি-এর বুর্ক পুরস্কার দেওয়া হয়।

তিনি ২০০৮ থেকে ২০১০ সাল পর্যন্ত ম্যাগনেটিক রেজোন্যান্স ইন কেমিস্ট্রি জার্নালের সম্পাদকীয় বোর্ডের সদস্য ছিলেন। তিনি ChemPhysChem এবং সলিড স্টেট নিউক্লিয়ার ম্যাগনেটিক রেজোন্যান্স-এর সম্পাদকীয় উপদেষ্টা বোর্ডের সদস্য। তিনি জার্নাল অফ দ্য আমেরিকান কেমিক্যাল সোসাইটি-এর সহ-সম্পাদক ছিলেন।

জন্ম এবং শিক্ষা
এমসলি সাউথ্যাম্পটন বিশ্ববিদ্যালয়-এর অধ্যাপক জেমস এমসলি ছেলে। কনিষ্ঠ এম্‌স্‌লি ১৯৮৬ সালে ইম্পেরিয়াল কলেজ অব সায়েন্স অ্যান্ড টেকনোলজি থেকে রসায়নে মাস্টার অব সায়েন্স ডিগ্রি লাভ করেন এবং ১৯৯১ সালে ইউনিভার্সি দ্য লুসান থেকে জিওফ্রি বোডেনহাউজেন-এর তত্ত্বাবধানে পিএইচডি ডিগ্রি অর্জন করেন। 

তিনি দ্রবণের এনএমআর বর্ণালিবিজ্ঞান নিয়ে কাজ করেন। পিএইচডি শুরু করার আগে তিনি গ্রেট ব্রিটেনে একটি প্রতিষ্ঠানে এক বছরেরও বেশি সময় কাজ করেন যা মেধাস্বত্ব আইন বিষয়ে বিশেষজ্ঞ ছিল।

 কর্মজীবন 

এমসলি তাঁর পিএইচডি-পরবর্তী গবেষণা শুরু করেন মিলার ইনস্টিটিউট ফর বেসিক রিসার্চ ইন সায়েন্স (ক্যালিফোর্নিয়া বিশ্ববিদ্যালয়, বার্কলে)-এ। সেখানে তিনি অ্যালেকজান্ডার পাইনস-এর অধীনে কাজ করার সময় সলিড-স্টেট এনএমআর-এর সাথে পরিচিত হন। ১৯৯৩ সালে তিনি গ্রনোবল-এ অবস্থিত ফরাসি জাতীয় পারমাণবিক শক্তি গবেষণা গবেষণাগারে চলে যান এবং সেখানে তিনি ক্লোদ রবি এবং মিশেল বার্ডেটের সাথে পোস্ট-ডক হিসেবে কাজ করেন।

১৯৯৪ সালের অক্টোবরে তিনি লিয়ঁ-র ইকোলে নরমাল সুপারিওর-এ একজন অধ্যাপক হিসেবে নিযুক্ত হন এবং ১৯৯৫ সালে পূর্ণ অধ্যাপক হন। লিয়ঁ-তে থাকাকালীন তিনি ১৯৯৯ থেকে ২০০২ সাল পর্যন্ত এক্সপেরিমেন্টাল কেমিস্ট্রি ল্যাবরেটরির প্রধান এবং ২০০৬ থেকে ২০১৪ সাল পর্যন্ত রসায়ন বিভাগের পরিচালক হিসেবে দায়িত্ব পালন করেন। ২০০২ সালে তিনি ইনস্টিটিউট ইউনিভার্সিটিয়ার ডি ফ্রান্স-এর একজন সদস্য হন।


২০০৩ সালে এমসলি ভিলিউরবান-এ ‘সেন্টার ইউরোপীয় ডি রেজোন্যান্স ম্যাগনেটিক নিউক্লিয়ার এ ট্রেস হটস চ্যাম্পস’ (CRMN) প্রতিষ্ঠার প্রকল্প প্রধান হিসেবে নিযুক্ত হন। এটি ছিল মূলত আগত ইনস্টিটিউট অফ অ্যানালিটিক্যাল সায়েন্সেস (ISA) চালুর প্রথম ধাপ। নতুন এই গবেষণাগারটির ভবন নির্মাণের কাজ ২০০৮ সালে সম্পন্ন হয়।

২০১১ সাল থেকে তিনি জার্নাল অফ দ্য আমেরিকান কেমিক্যাল সোসাইটি-র একজন সহযোগী সম্পাদক হিসেবে দায়িত্ব পালন করছেন। ২০১২ সালে তিনি ইনস্টিটিউট ইউনিভার্সিটিয়ার ডি ফ্রান্স-এর একজন সিনিয়র মেম্বার হিসেবে পদোন্নতি পান।

২০১৪ সালের জুনে তিনি ইপিএফএল-এ ভৌত রসায়নের অধ্যাপক হিসেবে যোগদান করেন। বর্তমানে তিনি সেখানকার ইনস্টিটিউট অফ কেমিক্যাল সায়েন্সেস অ্যান্ড ইঞ্জিনিয়ারিং-এর  ল্যাবরেটরি দ্যা রেসোনান্স ম্যাগনেটিক-এর পরিচালক হিসেবে দায়িত্ব পালন করছেন।<

২০১৫ সালে তিনি সলিড-স্টেট এনএমআর ক্ষেত্রে আমূল পরিবর্তনকারী পরীক্ষামূলক পদ্ধতির বিকাশ এবং রসায়নজুড়ে এর নতুন প্রয়োগের সুযোগ তৈরির জন্য বার্ক অ্যাওয়ার্ড লাভ করেন।

গবেষণা
এমসলি প্রধান গবেষণা ক্ষেত্র সলিড-স্টেট এনএমআর বর্ণালিবিজ্ঞান। বিশেষভাবে তিনি এমন নতুন বর্ণালিবৈজ্ঞানিক পদ্ধতির উন্নয়নে কাজ করেন যার মাধ্যমে পরমাণু-স্তরের গঠন, গতিবিদ্যা এবং বিভিন্ন উপাদান ও আণবিক ব্যবস্থার বিক্রিয়াশীলতা নির্ধারণ করা যায় এবং এগুলো অন্যান্য বিশ্লেষণাত্মক পদ্ধতিতে নির্ণয় করা সম্ভব ছিল না।

তিনি এনএমআর ক্রিস্টালোগ্রাফি, কাঠামোগত জীববিজ্ঞান, প্রোটিন গতিবিদ্যা, ডায়নামিক নিউক্লিয়ার পোলারাইজেশন (ডিএনপি)-বর্ধিত পৃষ্ঠ এনএমআর বর্ণালিবিজ্ঞান এবং এমআরআই-বিষয়ক গবেষণাপত্র প্রকাশ করেছেন।

তাঁর গবেষণাকর্মে ব্রুকার কর্পোরেশন-এর সঙ্গে একাধিক সহযোগিতা অন্তর্ভুক্ত ছিল। ২০১০ সালে, তাঁর বৈজ্ঞানিক পরিচালনায় সিআরএমএন বিশ্বের সর্বাধিক ক্ষমতাসম্পন্ন বর্তমানে কার্যরত এনএমআর স্পেকট্রোমিটার সংগ্রহ করে এবং ব্যবহার শুরু করে, যা বিলিয়ন-হার্টজ সীমা অতিক্রম করে। সিআরএমএন বিশ্বে প্রথম দিকের গবেষণাগারগুলোর একটি, যেখানে উচ্চ-ক্ষেত্র (৮০০ মেগাহার্টজ প্রোটন অনুরণন কম্পাঙ্ক) সলিড-স্টেট ডিএনপি উপকরণ স্থাপন করা হয় এবং নতুন অতি-দ্রুত ০.৭ মিমি ম্যাজিক অ্যাঙ্গেল স্পিনিং (এমএএস) রোটর পরীক্ষাও পরিচালনা করে।

সলিড-স্টেট এনএমআর সিকোয়েন্স
এমসলি তার সহকর্মী আন লেজাজ-এর সঙ্গে মিলে সিপি-এমএএস এনএমআর-এ নতুন থ্রু-বন্ড কার্বন-প্রোটন সহসম্পর্ক কৌশল প্রবর্তন করেন যথা এমএএস-জে-এইচএসসিপি এবং এমএএস-জে-এইচএমকিউসি পরীক্ষা। এই পদ্ধতিগুলো কঠিন অবস্থায় রিফোকাসড INADEQUATE পরীক্ষার মাধ্যমে বন্ধন-নির্ভর সমজাতীয় সম্পর্ক ব্যবহার করে দ্বিমাত্রিক হেটেরোনিউক্লিয়ার সম্পর্কের বর্ণালির রেজোলিউশন উন্নত করতে ব্যবহৃত হয়। তাঁরা আরও দেখান যে হেটেরোনিউক্লিয়ার স্কেলার কাপলিং ব্যবহার করে এসএসএনএমআর(ssNMR) বর্ণালি সম্পাদনা কৌশল প্রয়োগ করা সম্ভব।

এই প্রবর্তনগুলো কঠিন নমুনার বর্ণালি বৈশিষ্ট্য নির্ধারণের পথ প্রশস্ত করেছে, প্রাকৃতিক আইসোটোপিক প্রাচুর্যের অবস্থার যা তরল-অবস্থার এনএমআর-এর মতো।

ফলস্বরূপ, কঠিন পদার্থের দুর্বল বন্ধন সংক্রান্ত ক্রিয়াগুলি অনুসন্ধান করতে স্কেলার কাপলিং ব্যবহার করা সম্ভব হয় এবং কঠিন অবস্থায় হাইড্রোজেন বন্ধনের প্রথমে সরাসরি সনাক্তকরণ সম্পন্ন হয় এবং পৃষ্ঠীয় পদার্থে এগোসটিক ইন্টারঅ্যাকশন-এর উপস্থিতির প্রথম প্রায়োগিক প্রদর্শন করা হয়, যা কার্বেনিক  দ্বারা নির্দেশিত। তার দল সলিড-স্টেট এনএমআর-এ হোমোনিউক্লিয়ার ডিসকাপলিংয়ের জন্য ক্রমাগত ফেজ মডুলেটেড রেডিও-ফ্রিকোয়েন্সি পালস প্রয়োগের তাত্ত্বিক কাঠামোও প্রবর্তন করেন যা নতুন ডিসকাপলিং সিকোয়েন্সের জন্যে উদ্ভবের সুযোগ দেয়। এটি তাদেরকে কঠিন পদার্থে উচ্চ-রেজোলিউশনের প্রোটন স্পেকট্রা প্রাপ্ত করতে সাহায্য করে যা প্রাকৃতিক আইসোটোপিক প্রাচুর্যে জৈব ও অজৈব পদার্থের ত্রিমাত্রিক গঠন নির্ধারণের জন্য একটি গুরুত্বপূর্ণ পদক্ষেপ।

এনএমআর ক্রিস্টালোগ্রাফি

প্রোটন সলিড-স্টেট এনএমআর (ssNMR) ক্ষেত্রে বিশেষ করে হোমোনিউক্লিয়ার ডিসকাপলিং-এর উন্নতি এবং এনএমআর ক্রিস্টালোগ্রাফির বিকাশের পথপ্রদর্শক হিসেবে কাজ করেছে।

এক্স-রে-এর বিপরীতে ssNMR-এ একক স্ফটিকের প্রয়োজন হয় না এবং অগঠিত কঠিন পদার্থের উচ্চ-রেজোলিউশনের বর্ণালি থেকে কাঠামোগত তথ্য প্রাপ্ত করা যায়।

২০০৯ সালে এমসলির দল দেখিয়েছিল যে (ঘনত্ব ফাংশন তত্ত্ব) এবং সলিড-স্টেট এনএমআর-এর সংমিশ্রণের মাধ্যমে ওষুধ-আকারের জৈব অণুগুলোর সম্পূর্ণ কাঠামো নির্ধারণ করা সম্ভব।

পৃষ্ঠীয় উৎসেচকতা
এমসলি এবং সহকর্মীরা দেখিয়েছেন যে বহু-মাত্রিক সলিড-স্টেট এনএমআর ব্যবহার করে ক্যাটালিটিক পৃষ্ঠীয় পদার্থগুলোকে অণুস্তরীয়ভাবে রাসায়নিক ও কাঠামোগতভাবে চরিত্রায়িত করা যায় যেমন বিক্রিয়ার মধ্যবর্তী ধাপ এবং অবিন্যস্ত উৎসেচক-এর অনুঘটকের কেন্দ্র।

DNP-সক্ষম পৃষ্ঠীয় এনএমআর স্পেকট্রোস্কপি
পৃষ্ঠীয় রসায়ন ক্ষেত্রে, এমসলি এবং সহকর্মীরা ssNMR-এর মাধ্যমে পৃষ্ঠের চরিত্রায়ণের একটি নতুন পদ্ধতি প্রবর্তন করেছেন যা Surface Enhanced NMR Spectroscopy (SENS) নামে পরিচিত। বিভিন্ন সমর্থন পদার্থের কিছু সিস্টেম, যেগুলি রাসায়নিকভাবে গুরুত্বপূর্ণ, এই প্রযুক্তির জন্য সনাক্তকরণের সংবেদন সীমার নিচে থাকে কিন্তু DNP ব্যবহার করলে আইসোটোপিক লেবেলিং এবং উচ্চ চুম্বক ক্ষেত্রের সঙ্গে সংযুক্ত করে এবং এই কম সংবেদনশীলতা বাড়ানো যায়। এই পদ্ধতি পৃষ্ঠীয় এনএমআর সংকেত বাড়ায়, যার ফলে প্রায়-পৃষ্ঠীয় পদার্থ বা তিন ক্রমিক কম পৃষ্ঠ ক্ষেত্রফলের (প্রায় ১ মি২/গ্রাম পরিবর্তে ১০০০ মি২/গ্রাম) পদার্থ বিশ্লেষণ করা সম্ভব হয়।

DNP-এর মাধ্যমে ধ্রুবীকরণ হস্তান্তর এবং সংশ্লিষ্ট সংকেত বৃদ্ধি ঘটতে পারে এবং দ্রাবকের প্রোটন থেকে প্রাকৃতিক আইসোটোপিক প্রাচুর্যে বিরল নিউক্লিয়াসে, যার মধ্যে রয়েছে সেগুলোর সঙ্গে কোভালেন্টভাবে যুক্ত পদার্থ। 

ঘটনার ক্ষেত্রে নতুন অন্তর্দৃষ্টি প্রদান করা যায়। ফিজিকোকেমিক্যালি ভিন্ন শোষণ ক্রিয়াগুলোর বর্ণনার মাধ্যমে, হাইড্রেশন ঘটনার ক্ষেত্রে নতুন অন্তর্দৃষ্টি প্রদান করা যায়।

প্যারাম্যাগনেটিক সিস্টেম

আরেকটি গবেষণা ক্ষেত্র হলো প্যারাম্যাগনেটিক সিস্টেমের অধ্যয়ন, যেমন 4Fe-4S ক্লাস্টার, উচ্চ-স্পিন Fe(II) অনুঘটক, ল্যান্থানাইড-যুক্ত কমপ্লেক্স অথবা প্রোটিনে উপস্থিত প্যারাম্যাগনেটিক কেন্দ্র। এই ক্ষেত্রে বিশেষভাবে প্যারাম্যাগনেটিক কঠিন পদার্থের জন্য উপযোগী এনএমআর পদ্ধতির উন্নয়নের উপর জোর দেওয়া হয়।

প্রোটিন ও বায়োঅ্যাগ্রিগেটের সলিড-স্টেট এনএমআর
সিআরএমএন ছিল সেই গবেষণা-দলগুলোর একটি যারা সলিড ফেজে প্রোটিনের গঠনগত ও গতিশীল বৈশিষ্ট্য নির্ধারণের জন্য বিভিন্ন টুল ও প্রোটোকল উন্নয়নে কাজ করেছে। এর মধ্যে ছিল মাইক্রো-ক্রিস্টালাইন নমুনা প্রস্তুতি, দ্রাবকের ভূমিকা,প্যারাম্যাগনেটিক সিস্টেম এবং সিকোয়েন্সিয়াল অ্যাসাইনমেন্ট। পরবর্তীতে আল্ট্রা-ফাস্ট এমএএস প্রযুক্তির মাধ্যমে সরাসরি প্রোটন ডিটেকশন প্রবর্তন করা হয় যা তরল অবস্থা এনএমআর স্পেকট্রার মতো সিকোয়েন্স অনুকরণ করতে সক্ষম ছিল।

মার্টিন ব্ল্যাকলেজ–এর সঙ্গে যৌথভাবে কাজ করে তাঁর দল বায়োসলিডে পরমাণু-নির্দিষ্ট গতিশীলতার চরিত্রায়ণের জন্য প্রাথমিক দিকে কিছু এসএসএনএমআর(ssNMR) পদ্ধতি প্রকাশ করে। এই গবেষণায় দ্রাবকের আচরণ ও জৈবিক কার্যকারিতার সঙ্গে সেই গতিশীলতার সম্পর্ক বিশ্লেষণ করা হয়। তাপমাত্রা বৃদ্ধির সঙ্গে প্রোটিনে গতির স্তরবিন্যাস সম্পর্কে তারা বিস্তারিত ধারণা প্রদান করে।

 সমগ্র জীবের এনএমআর 
লরেন্ট সেগালাত-এর সাথে এমসলি আদর্শ জীব Caenorhabditis elegans-এর ওপর গবেষণায় দেখিয়েছেন যে, কোনো পূর্ণাঙ্গ জীবের বিপাকীয় ধরন এবং ড্রাগ গ্রহণ বা জেনেটিক পরিবর্তনের প্রভাব বোঝার জন্য সলিড-স্টেট এনএমআর (ssNMR) ব্যবহার করা সম্ভব।

সম্মাননা ও পুরস্কার
 ১৯৯১: মিলার ইনস্টিটিউট ফর বেসিক রিসার্চ ইন সায়েন্স, বার্কলে, ক্যালিফোর্নিয়া–এর ফেলো।
 ২০০৫: রসায়নে সিএনআরএস সিলভার মেডেল।
 ২০০৯: EAS পুরস্কার, ম্যাগনেটিক রেজোন্যান্সে অসামান্য অবদানের জন্য।
 ২০১০: ইতালীয় কেমিক্যাল সোসাইটির লুইগি সাকোনি পদক ।
 ২০১১: ইন্টারন্যাশনাল সোসাইটি অফ ম্যাগনেটিক রেজোন্যান্স-এর ফেলো।
 ২০১১: ভারতের ন্যাশনাল ম্যাগনেটিক রেজোন্যান্স সোসাইটির সম্মানসূচক সদস্য।
 ২০১২: ইনস্টিটিউট ইউনিভার্সিটিয়ার ডি ফ্রান্স-এর সিনিয়র মেম্বার।
 ২০১২: অ্যাম্পিয়ার প্রাইজ।
 ২০১২: ফরাসি একাডেমি অফ সায়েন্সেসের গ্র্যান্ড প্রি চার্লস-লিওপোল্ড মেয়ার।
 ২০১৩: ইউরোপীয় রিসার্চ কাউন্সিল অ্যাডভান্সড গ্রান্ট।
 ২০১৩: অ্যাকাডেমিয়া ইউরোপিয়া-এর নির্বাচিত সদস্য।
 ২০১৫: রয়্যাল সোসাইটি অফ কেমিস্ট্রি-র বার্ক অ্যাওয়ার্ড ২০১৫।
 ২০১৫: রয়্যাল সোসাইটি অফ কেমিস্ট্রির ফেলো (এফআরএসসি)।

 পেটেন্টসমূহ 

বহিঃসংযোগ 

Category:জীবিত ব্যক্তি
Category:ব্রিটিশ রসায়নবিদ
Category:অ্যাকাডেমিয়া ইউরোপিয়ার সদস্য
Category:রয়্যাল সোসাইটি অফ কেমিস্ট্রির ফেলো
Category:১৯৬৪-এ জন্ম
Category:ডারহামের ব্যক্তি
Category:সুইজারল্যান্ডে বসবাসরত ব্রিটিশ প্রবাসী
Category:লুসান বিশ্ববিদ্যালয়ের প্রাক্তন শিক্ষার্থী

তথ্যসূত্র